b'\n_START_ARTICLE_\nStarigrad, Senj\n_START_SECTION_\nGeografija\n_START_PARAGRAPH_\nStarigrad tvorita dve naselji pod Velebitom, 28 km ju\xc5\xbeno od Senja. Nekaj kilometrov stran od obale ob magistralni cesti Reka - Split stoji Gornji Starigrad, na obali pa Starigrad, do katerega pelje ozka in strma cesta. V okolici so \xc5\xa1tevilni zaliv\xc4\x8dki s pla\xc5\xbeami na katerih so tudi izviri pitne vode._NEWLINE_Kraj je izpostavljen jugozahodnim vetrovom. V pristani\xc5\xa1\xc4\x8du je mo\xc5\xbeno pristajati ob pomolu sredi zaliva. Globina morja je do 3 m. Ob pomolu je splavna dr\xc4\x8da.\n_START_SECTION_\nZgodovina\n_START_PARAGRAPH_\nKraj ob morju se je pri\xc4\x8del razvijati v 18. stoletju.  Na strmi vzpetini nad naseljem pa so vidni ostanki srednjeve\xc5\xa1ke utrdbe Starigrad, najverjetneje postavljene v 14. stoletju. Tu so tudi ostanki cerkvice sv. Jakova zgrajene leta 1772.'